Şîrketa  Wezîra Karanê Teberî ya verêne ya Amerîka Hillarye Clinton û kênaya ci Chelsea Clinton heqê kitabo ke qala xoverdayîşê  Kobanê yê YPJyî yê vera DAÎŞî kena girewt.
Şîrketa produksîyonî ya HiddenLightî da zanayene ke înan heqê kitabê bi nameyê 'Kênayê Kobanê: Hîkayeya Serewedaritiş, Çêrî û Edaletî' yê nuştoxe Gayle Tzemach Lemon girewt. Şîrkete eşkera kerd ke ê do rêzefîlmê kitabî bikerê.
Hillarye Clinton derheqê projeyî de qisey kerd û vat: ''Pêşkêşkerdişê na hîkaye ra zêdêr çîyêko hende bikelecan çin o. No kitab hîkayeya bêhempa ya cinîyan ê çêr û xoseran a.'' Clintone twitterê xo de zî wina nuşt: ''Ez pê bikelecan a ke parekerdişê nê hîkayeyan de bara mi esta.''
Goreyê xebera Hollywood Reporter kitab do 16ê sibate de Pengun Press ra vejîyo. Kitab de xeberê ê çaxî û roportajî ca gênê.
